
जुगा:रवैँ 


नेपालंभाषा मंका: खलः, यलया वह-दँ ११२४ या लसताय्‌ 
थीथी ज्याभव: न्हयाका वनेगु भवलय्‌ ने.सं. ११२४ गुँलाथ्व पारुखुन्हु 
हनेबहम्ह निबन्धकार व समालोचक भाजु रत्नध्वज जोशीजुया 
बुदिं लाका: छगू साहित्य मुँज्या यायेगु क्बछिनाकथं “मंका: नेपालभाषा 
साहित्य मुँज्या, यल” न्ह्यायेत्यंगु जुल । थ्वहे लसताय्‌ रत्नध्वज 
जोशीजुयात लुमंकेकथं वय्‌क:या व्यक्तित्त्व व कृति म्हसीकेत अःपुक 
'रत्नध्वज जोशी : कृति व व्यक्ति” यानां बःचाहाकलं पिदनेत्यंगु 
सफूया कुतः ताःला:गु लसताया खँ खः । थुकि नेपालभाषा साहित्य 


ख्यलय्‌ छु नं छुं ग्वाहालि जुइगु भलसा कया । जय मांभाय्‌ । 


सुरेश प्रधान 


नाय: 
नेपालभाषा मंका: खल: यल 
११२४ अनलागा ८ आइतबाः 


पिकाकपारवें 


नेपालभाषा मंका: खल: यलया वह-दँ (११००-११२४) थीथी ज्याभव: याना: 
झ:झ: धायेक हनेगु भवलय्‌ वह-दँ हना मू ग्वसाः खलःया हनेबहम्ह सल्लाहकार 
भाजु सत्यमोहन जोशीजुया सल्लाहकथं थीथी सफू पिथनेगु तातुना: प्रकाशन 
उपसमिति नं नीस्वनेगु ज्या जुल । . 

थ्वहे भवलय्‌ स्व. साहित्यकार भाजु रत्नध्वज जोशीजुयौ बुदिं (गुँलाथ्व पारु) 
खुन्हु लाका: वयूकःया लुमन्तिइ जुइगु “मंकाः नेपालभाषा साहित्य मुँज्या”य्‌ 
रत्नध्वज जोशीजुया जीवनीबारे चिकिचाधंगु सफू छगू जक पिकाये द:सां प्रेरणा 
जूवनी धैगु मती तया: थुगु सफूचा पिथनेगु ज्या जूवंगु ख: । आशा एवं भलसा दु, 
थुकि स्व. रत्नध्वज जोशीया नेपालभाषा साहित्यय्‌ यानादीगु योगदानयात कुला 
वनेत तिब: जुइ । 


चीहाकःगु इलय्‌ नं थुगु चुनौतीयात स्वीकार याना: सफू च्वयेगु भाला 
कयादीम्ह मयूजु ईश्वरीमैयाँ श्रेष्ठ, चांचां कम्प्युटर सेटिङ्ग याना: गुरुकपि तयार 
यायेत ग्वाहालि यानादीम्ह भाजु राजु महर्जन व जिमिगु इनापयात सहर्ष स्वीकार 
याना: थुगु सफू छापे यायेत प्रायोजन यानादीम्ह हनेबहम्ह भाजु अमरमान जोशी 
(जोशी प्रिन्टिङ्ग प्रेस, म्वाको, यल) यात न्हयाक्व: सुभाय्‌ ब्यूसां मगा: । जिपिं 
वयूकःपिंप्रति अतिकं कृतज्ञ जुयाच्वना । सुभाय्‌ ! 


शाक्य सुरेन 

छ्याज्जे 

वह-दँ हना मू ग्वसाः खलः ११२४ 

नेपालभाषा मंकाः खल: यल छ 


रत्नध्वज जोशीया म्हसिका 
व्यक्तित्त्व 


यल देया छग: थीगु नगु स्व. रत्नध्वज जोशी मुक्क यलया निंतिं 
जक मखु, नेपाःया नेपालभाषा व नेपालीभाषा निगुलिं ख्यलय्‌ भाषा साहित्य 
सेवाय्‌ जीवन पाना थकूम्ह छम्ह सिद्धहस्तम्ह निबन्धकार खः । वयूकःयात 
नेपालभाषा ख्यःयाम्ह विषयप्रधान निबन्धया नायो, समालोचनाया न्ह्यलुवाःकथं 
नालातःगु दु धाःसा वयूकः छम्ह कवि नं खः । सुरुइ कविता च्वयाः साहित्य 
ख्यलयू दुहाँकाम्ह वयूकःया 'नारदमोह' खण्डकाव्य ने.सं. १०६६ स पिदंगु दु । 
वयूकःया छुं फुटकर कविता 'धर्मोदय' लयपौया थीथी ल्याखय्‌ पिदंगु दु । 
कविता च्वयाः सुरु जूसां वयूक:या साहित्यिक जीवन मूलतः निबन्धकार व 
समालोचकया रुपय्‌ व्यापक जुल । वयूकःया दकलय्‌ न्हापांगु कविता ने.सं: 
१०६७ स धर्मोदय' लयपौया दँ १ ल्या: १ य्‌ प्रकाशित “इच्छा” खः धाःसा 
दकलय्‌ न्हापांगु च्वसु 'च्वेगु छाय्‌?' निबन्ध खः । ने.सं. १०६४ स ल्हातंच्वया 
पौ 'नेपाल'य्‌ पिदंगु थ्व निबन्ध वयूकःयागु जक मखु, नेपालभाषा साहित्यया 
इतिहासय्‌ दकलय्‌ न्हापांगु निबन्ध जूगु दु । वयूकःया सक्रियताय्‌ यलया 
जागरूक च्वमिपिं जानाः थःथःपिन्सं हे च्वयाः पिथनातःगु ध्व लयूपौया “नेपाल' 
आपा: धैथें नेपालभाषाया च्वमिपिं जेलय्‌ लाःबलय्‌ च्वया: पिथनातःगु छगू ` 
महत्त्वपूर्ण व उपलब्धिपूर्ण लय्पौ खः । 
नेपाली भाषा साहित्यय्‌ छम्ह समालोचककथं प्रतिस्थापित जुइधुंकाः . 
नेपालभाषा साहित्यया समीक्षाय्‌ च्वसा न्हयाकादीम्ह रत्नध्वज जोशीया 
'धर्मोदयया कहानीत' समालोचनात्मक च्वसु नेपालभाषाया दकलय्‌ न्हापांगु 
समालोचना जुल । थ्व च्वसु ने.सं. १०६९ स 'धर्मोदय' या ल्या: २१ व २२ य्‌ 
पिदंगु खः | थ्वकथं वयकः नेपालभाषा ख्यःयां दकलय्‌ न्हापांम्ह समालोचक 


= ९ नि 


जुयादीगु दु । वयूकलं पूर्वीय शास्त्रीय सिद्धान्तया मिखां स्वया: समालोचना 
यानादी । | 


जन्म व थायूबायू 


रत्नध्वज जोशीया जन्म ने.सं. १०३६ श्रावण शुक्ल पारुखुन्हु यलया 
न्हूबहालय्‌ जूगु खः । अबुजु इन्द्रध्वज जोशीया कुलय्‌ मां रत्नमाया जोशीया 
गर्भ तःधिकःम्ह मचा, याक: कायूया रूपय्‌ जन्म जुयादीम्ह वयूकःया निम्ह 
केहेंपिं दु । 
शिक्षादीक्षा व लजगा 


औपचारिक शिक्षाकथं स्वयेगु खःसा वयूकलं आपाः ब्वनादीगु मदु । 
भिदँया वैंसय्‌ तक नं नेपाली आखः मस्यूम्ह वयूकः थः बूगु थाय्‌ त्वःताः 
चाबेलय्‌ पाजुपिन्थाय्‌ च्वँकाःबलय्‌ अनच्वंपिनिगु संगतं नेपाली भाय्‌ सयेकाः 
` स्वाध्यायन यानाः थःगु योग्यता च्वन्ह्याकादीगु खः । सुरुइ द्योपाटन पाठशालाय्‌ 
व छँयागु अध्ययनया आधारय्‌ ने.सं. १०५३ (बि.सं. १९८९) सालय्‌ उगु ईया 
चार (प्यंगू तगिं) पास यानादिल । जोशी वंशयाम्ह जूगुलिं नेवाःया मचा जूसां 
रत्नध्वज जोशी संस्कृत ब्वनेगु यानादिल । जोशीयागु कुलायनी ज्यायसिबें 
वयूकःया रुचि साहित्यपाखे अप्व: जुल । वयूकःया रुचियात ल्वयेक भाग्यं नं 
साथ बिल, पं. कालिदास पराजुली साहित्याचार्य वयूक:यात संस्कृत साहित्य 
ब्वंकादिउगु खः । उबलेया चार पासया लिधंसाय्‌ ने.सं. १०५५ (वि.सं. १९९१) 
सालय्‌ श्री ५ या सरकार गुठी तहसिलय्‌ नौसिन्दा पदय्‌ च्वनाः ज्या यानादिल । 
ने.सं. १०६८ (वि.सं. २००४) निसें त्रिपद्म विद्याश्रमय्‌ शिक्षक जुयाः शिक्षा 
बीगु ज्या यानादिल । अथे हे ने.सं. १०६९-१०७३ (वि.सं. २००५-००९) तक 
नेपाल राजकीय प्रज्ञा प्रतिष्ठानया सह-सदस्य जुयाः सेवा यानादिल । ने.सं. 
१०९८-११०३ (वि.सं: २०३४-३९) तक पाटन संयुक्त क्याम्पसय्‌ शिक्षकया 
रुपय्‌ नेपालभाषा ब्वंकेगु यानादिल । 


गै 


प्रौढ जीवन 


वि.सं. २००३-०४ सालपाखे राधा जोशीनाप जूगु वैवाहिक जीवनया 
यात्राय्‌ पला: न्ह्याकादीम्ह रत्नध्वज जोशीया स्वम्ह कायूपिं व निम्ह म्हयायूपिं 
दु । उकीमध्ये तःधिकःम्ह म्हयाय्‌ अचला जोशी मदयेधुंकल धाःसा वयूकःया 
स्वम्ह कायूपिं मध्ये तःधिकःम्ह काय्‌ डा. राजेन्द्रध्वज जोशी थौंकन्हय्‌ वर्ल्ड 
बैंकय्‌ कार्यरत जुयाच्वनादीगु दुसा दातिम्ह काय्‌ राजेशध्वज जोशी व चीधिकःम्ह 
काय्‌ राजीवध्वज जोशी वास: पसः तया: थःथःगु जीवन न्हयाकाच्वनादीगु दु । 
थ्यंमथ्यं पीदँ नापं जीवन हना: २०४२ सालय्‌ रत्नध्वज जोशीया जहान 
स्वर्गबास जुयादिल । 


साहित्यिक जीवन 


कविता विधां साहित्यिक यात्रा न्हयाकादीगु जूसां वयूक:या कविता मुना 
सफू पिदंगु मदु । 'धर्मोदय” लयूपतिइ पिदंगु न्हापांगु चिनाखँ “इच्छा” नापं वहे 
पतिइ.थीथी इलय्‌ पिदंगु च्यापु/गुपु फुटकर कविता जक वयूक:या काव्य सम्पत्ति 
खः । कविताया लँपं साहित्यख्यलय्‌ पलाः तयादीम्ह वयूकःया व्यक्तित्व निबन्ध व 
समालोचना क्षेत्रय्‌ धिसिलाक प्रतिस्थापन जुल । नेपालभाषा साहित्यया इतिहासय्‌ 
न्हापांम्ह निबन्धकारया न्हापांगु निबन्धकथं 'च्वेगु छाय्‌ ?' ने.सं. १०६४ स ल्हातंच्वया 
पौ 'नेपाल'य्‌ पिथनादिल । मचानिसेँ तुलसीकुत 'रामचरित मानस' पाठ यायेगु 
यानाच्वनादीगुलिं थ्व रामायण कण्ठस्थ हे जुल । संस्कृत साहित्य व काव्यशास्त्र 
प्राप्त जूगु ज्ञानयात छूयलेभनं वयूकलं खण्डकाव्य 'नारदमोह' रचना यानादीगु खः 
गुगु खण्डकाव्य ने.सं. १०६६ स नेपाली भाषा प्रकाशिनी समिति दकलय्‌ न्हापांगु 
सेन्सर पास याना: पिदंगु सफू खः। देशया शासनभार पद्मशमशेरया ल्हातय्‌ 
ला:वंगु इलय्‌ नेपालभाषायात नं छु सुविधा बीमा: धैगु कृत:या लिच्वःकथं ने.सं. 
१०६६ कौला (२००३ कार्तिक १९) निसें समिति अड्डाय्‌ मास्टर खड्गमान मल्लया 
निरीक्षकत्त्वय्‌ नेपाली भाषाया व नेपालभाषाया सफू पास यायेत चायेकाब्यूगु छगू - 


~ ड़ म्य 


विभागया नां नेपाली भाषा प्रकाशिनी समिति खः। थ्व विभाग दयकूसांनिसें 
२००७ फागुन ७ या अन्तरिम सरकार स्थापित मजूतले मुक्कं याना: थ्यंमथ्यं 
प्यदँया दुने वःगु सफूया ल्या: ११५ गू दुगुलिइ 'नारदमोह’ खण्डकाव्य दकलय्‌ 
न्हापां सेन्सर पास जूगु सफू खः । पौराणिक बाखंया छम्ह पात्र नारद ऋषि मूपात्र 
यानातःगु हिन्दी 'रामचरित मानस'या हास्यप्रधान छगू उपकथाया खण्डकाव्य रुपं 


प्यंगू सर्गय्‌ अनुदित काव्य 'नारदमोह' खण्डकाव्य खः । 


रत्नध्वज जोशी थःगु जीवनया ल्यायम्ह बैंसय्‌ (ने.सं. १०६०-१०७० 
रिखे) तुलसीदास विरचित रामचरित मानसं, नेपाली भाषाया पुष्कर शमशेर, 
गुरुप्रसाद मैनाली व बीपी कोइरालाया कहानीत, विश्वया सर्वश्रेष्ठ कहानीया 
सफूत, अलंकार व रससम्बन्धी संस्कृतया काव्यशास्त्रया गहन रुपं यानादीगु 
स्वाध्यायन, चिन्तनमनन व अभ्यासं वयूक:या समालोचक व्यक्तित्व निर्माण 
व विकसित जूगु खः गुकिया लिच्चःकथं नेपालभाषा साहित्यया इतिहासय्‌ 
दकलय्‌ न्हापांम्ह समालोचकया रूपय्‌ प्रतिस्थापित जुयादिल । वयूकः रामचन्द्र 
शुक्लयागु हिन्दी साहित्ययागु समालोचनात्मक कृति ब्वनाः हिन्दी साहित्यं 
तसक प्रभावित जुयादीगु दु गुकिया दसु वयकःया च्वसु ब्वना: स्पष्ट जुइ । 


साहित्यिक सेवा 


रत्नध्वज जोशीज्‌ं ने.सं. १०७१ निसें १०७६ तक नेपालभाषा परिषदं 
पिदनीगु नेपाल ऋतुपौया सम्पादक जुया: सक्रिय रूपं ज्या यानादिल । थ्व 
पतिइ ज्या: यायून्हयः यलय्‌ ने.सं. १०६४ बछला-१०६५ बछला (वि.सं. 
२००१) य्‌ दच्छि पिहाँवःगु ल्हातंच्चया लयपौ पिथनेत सक्रिय नेतृत्त्व यानादिल । 
नेपालं पिहाँव:गु नेपालभाषाया न्हापांगु पत्रिका थ्व ल्हातंच्चया लयूपौ नेपालं 
कवि भैरव गोपाल, कवि रूद्रबहादुर, कथाकार पूर्ण 'पथिक”, प्रसिद्ध च्वमि 
सत्यमोहन जोशी आदिपिन्त कवि/लेखक जुइगु अवसर बिल । रत्नध्वज 
जोशीया साहित्यिक सेवानाप क्वातुक स्वापू दुगु थ्व 'नेपाल' लयूपौ नेपालभाषाया 


oS 


आपालं च्वमिपिं जेलय्‌ लाःगु अले मेपिं सःस्यूपिं ल्यायम्हत देसं पिने लानाच्वंगु 
इलय्‌ पिदंगु ख: । ९७ सालया काण्डं याना: थ्व पत्रिकाय्‌ च्वमिपिनिगु नां 
मदुगु व नां तहे तःसां उपनां जक तइगु खः । थ्व हे नेपालया पृष्ठभूमि 
` रत्नध्वज जोशीजं कालिम्पोङ्ग वनाः धर्मोदयया अन्तरङ्ग सम्पादक जुयाः ने.सं. 
१०६८ गलांनिसें १०६९ यँलातक ज्या यानादिल । थ्व 'नेपाल' ल्हातंच्वया 
लयपौस पिदंगु गुलिखे कवितात धर्मोदयया थीथी ल्याखय्‌ पिदन । थुकथं 
रत्नध्वज जोशीया नेतृत्त्वय्‌ पिहाँव:गु 'नेपाल' धर्मादय पत्रिकाया निंतिं तत्कालीन 
इलय्‌ साहित्य ज्वलं हे सिद्ध जूगु दु । 


निबन्ध रत्नध्वज जोशीजुया थःगु विषय खः । वयूकलं जिगु निबन्ध' 
व. आलोचना “भी निबन्ध साहित्य' व 'झीगु निबन्ध साहित्य' धेगु स्वपु 
निबन्धय्‌. थःगु निबन्धसम्बन्धी धारणा. व नेपालभाषाया निबन्धकारपिनिगु 
विषयय्‌ क्वथीक दुवाला: थःगु विचा: थुकथं प्वंकादीगु दु - निबन्ध गद्यया 
यत्थे सना: म्हितेगु दबू खः । व्यक्तिपरक निबन्धया दुने गद्यया माध्यमं थःथःगु 
मनया रागविराग प्वंकेगु प्रथा युरोपं वल । वस्तुप्रधान निबन्ध च्वइपिन्सं 
थःथःगु शैलीया विशिष्टता क्यनेगु क्षेत्र थ्व हे जुया वैच्चन / व्यक्तिपरक व 
वस्तुपरक निबन्धया महत्त्व क्यनाः वयूकलं च्वयादी- “नी यानाः धायेमाःगु 
खँया लांगिं वस्तुपरक निबन्धया मू खनेदयावइ । प्रत्येक वस्तुपरक निबन्धं 
अथेहे छगू कि छगू नहूगु खँ बी फयेकेमाः धयागु विचार खः ।' धर्मोदय 
लय्‌पतिइ पिदंगु 'भाषाया सिनाज्या' निबन्धय्‌ उगु ईया हिन्दी साहित्यया 
स्थितियात च्वन्हयाकेगुलिइ लेखकवर्गयागु हिचःति जक मखु धैगु उल्लेख 
` याना वयूकलं च्वयादिल - 'उत्तमोत्तम ग्रन्थ रचना याइपिन्त दच्छिया छक: 
२००० सिरपा: बीगु देव पुरस्कार, दच्छिया १२०० बीगु मंगल पारितोषिक, 
दच्छिया ५०० बीग चक्रधर पुरस्कार आदि गुलिखे प्रोत्साहनया लँ अन 
सम्पन्न वर्ग चायूकातःगु दु । थुजाःगु खँ ला आः थें कीत म्हगस थें तिनि । 
तर, गुम्हं छम्ह निम्ह उदार शिक्षाप्रेमी साहु महाजनया जुइमा अथवा काजी, 


जनरल, मन्त्री आदिया नामं जुइमा, भाषोन्नतिया लागिं नं थुज्वःगु छगू निगू 
प्रोत्साहनया लँ अवश्य चालाच्वनेमा: । देश व जनसंख्या अनुसार ५००।- या 
थासय्‌ बरु १०० जक हे थजू, थुज्व:गु छगू न छगू लिधँसा दयाच्वनेमा: - 
अवश्य ।' थ्व हे निबन्धय्‌ च्वयातःगु मेगु भव: 'समय वनेधुंका: ल्हाः पुइकाच्वनां 
-छुं खेले मदु, थीगु निभा: बीधुंका: तिमिलाय्‌ वा पाय्‌ धकाः च्वनेगुली वा पाः 
मस्वइगु जक मखु, सकसिनं मूर्ख धायूका: अले न्हयोपा: याना: कपा: भयातुक 
जुइगु नं खः। उकि हलू धासेंलि कृति न्याना: क्यनेमाःगु मखु, सिनाज्या यायेगु 
खःसा गथांमुग: चःह्वे मथ्यवं हे यायेधुंकेमा: । अले जक दुःख सिया अनुसार 
बुहां ज्या नं बांलाइ । अस्तु । रत्नध्वज जोशीया थुज्वःगु धापुति उत्प्रेरित 
जया: भाषाजवा: स्वयम्भूलाल श्रेष्ठजुं नेपालभाषाय्‌ जक मखु, नेपालय्‌ हे 
दकलय्‌ न्हापां व्यक्तिगत रूपं नीस्वंगु प्रतिष्ठित तःजिगु श्रेष्ठ सिरपाः' स्वनेगु 
ज्या जूगु खः । त:दँ मछि मदिक्क न्हयानाः स्वीम्ह कृतिकार च्वमिया स्वीप्यंगू 
कृतियात छायपीधुंकूगु थ्व तःजिगु श्रेष्ठ सिरपाः' नीस्वनेया पृष्ठभूमिइ रत्नध्वज 
जोशीया प्रेरणादायक 'भाषाया सिनाज्या' निबन्धया महत्त्व तसकं तःधं जू । 
थ्व च्वसुं उत्प्रेरित जुयाः मध्यममार्गया लँपु लिना: ५०० व १०० या दथुइ 
३०० दांया सिरपा: बीगु यानाः स्वयम्भूलाल श्रेष्ठं श्रेष्ठ सिरपा: नीस्वनादिल । 


कृतित्त्व ः 

ने.सं. १०६४ स ल्हातं च्वया: पिदंगु 'नेपाल' लयूपतिइ “च्वेगु छाय्‌ ?' 
निबन्ध सुरु यानादीगु निबन्धया क्रम ने.सं. ११०९ स 'आखे' पतिइ पिदंगु 
'समीक्षाया लिधँसा' थ्यंका: क्वचा:गु वय्‌क:या पीन्यादँया साहित्यिक यात्राय्‌ 
इब्यःकथं तसक महत्त्वपूर्णगु निबन्ध च्वयादीम्ह निबन्धकार रत्नध्वज जोशीया 
निबन्धकार व्यक्तित्व गुलि थी उलि हे वयूक:या समालोचक व्यक्तित्त्व नं जहाँ 
थी । वयूकलं थीथी च्वमिया थीथी विधाया समालोचना यानादीगु दु । नेपालभाषा 
ख्यलय्‌ कविता, बाखं, उपन्यास आदिया शास्त्रीय सिद्धान्तकथं समालोचना 
यानादीम्ह वयूक:या च्वसा नेपालभाषाय्‌ जक नेपाली भाषाय्‌ नं उलि हे 

ज्ययकादीगु दु । वयूकःया न्हापांगु नेपाली रचना वि.सं. १९९६ सालय्‌ 'शारदा' 
पत्रिकाय्‌ प्रकाशित 'वसन्त गौरव' शीर्षकया कविता खः धा:सा नेपाली भाषा 
साहित्यया समालोचना फाँटय्‌ गोविन्द गोठाले थेंजा:म्ह नांजा:म्ह बाखंच्वमियागु 
'औंठी' धाःगु बाखंया समीक्षा वि.सं. १९९९ य्‌ शारदा पत्रिकाय्‌ पिथना: सुरु 
जूगु खः । 

हनेबहम्ह भाषारत्न भाजु सत्यमोहन जोशीजुया संस्मरणात्मक धापूकथं 
मांभायप्रति त:धंगु अनुराग (माया) तयाः अतिकं समर्पित जुयादीम्ह रत्नध्वज 
जोशीजुया मांभाय्‌ सेवाप्रति तःजिगु भावनां प्रेरित जुयाः छँय्‌ बुरिम्ह मां व 
केहँपिं व दुगु जागीर नं त्वःताः 'धर्मोदय' लयपौया अन्तरङ्ग सम्पादक जुयाः 
ज्या यायेत कालिम्पोङ्ग का:गु खः । राजनैतिक पृष्ठभूमि दुम्ह स्व. भैरवगोपाल 
वैद्ययात साहित्यिक ख्यलय्‌ हयेत थकायेगुलिइ नं प्रेरणादायी प्रमुख भूमिका 
म्हितादीम्ह रत्नध्वज जोशीजुया प्रकाशित फुटकर काव्य १) इच्छा, २) जन्मभूमि, 
३) शुभेच्छा, ४) स्व. प्रियप्रति; ५) न्हूगु दॅलिसे, ६) प्रशन, ७) थ्व गुजोगु 
वियोग, ८) बी नु नु, ९) नमस्ते व १०) फुसुलुगु लहा: शीर्षकया कविता खः । 
थुपिं फुक्क कविता 'धर्मोदय' लयूपौया थीथी ल्याखय्‌ पिदंगु दु । नेपालभाषा 
साहित्यय्‌ निबन्ध, समालोचना च्वसु मुनातःगु मौलिक कृति न्हय्‌गू व सम्पादन 
यानाः पिथनातःगु स्वंगू व स्कूलया पाठ्यक्रमया निंतिं सम्पादन यानातःगु छुं 
सफू प्रकाशित जूगु दु धाःसा नेपाली भाषाय्‌ नं झिगू कृति देछायादीगु दु । 
वयूकःया कृति धल: क्वय्‌ न्ह्यथनाकथं दु - 


१) नारदमोह । कान्तिपुर : रत्नध्वज जोशी, १०६६ (खण्डकाव्य) 

२) निबन्ध छपुचः । कान्तिपुर : चित्तधर उपासक, १०७० (निबन्ध) 

३) निबन्ध निपुचः । कान्तिपुर : धर्मोदय सभा, १०७८ (निबन्ध) 

४) साहित्यया तिसा । कान्तिपुर : नेपालभाषा परिषद्‌, १०९५ (अलङ्कार) 
५) निबन्ध स्वपुच: । यँ : नेपालभाषा परिषद्‌, १०९९ (निबन्ध) 


-७- 


६) 
७) 


लिस: । यें : नेपालभाषा परिषद्‌, १०९९ (आलोचना) 
आरती । यल : कीर्ति सफूकुथि, ११०७ (निबन्ध) 


सम्पादित सफूधल: 


१) 
x} 
३) 
४) 


५) 


बाखंपुच: । कान्तिपुर : चित्तधर उपासक, १०७१ (बाखं) 

साहित्यया सुलचं । कान्तिपुर : ने.भा.प., १०७२ (समालोचना) 

गद्य पुचः । कान्तिपुर : नेपालभाषा परिषद्‌, १०७८ स्वकःगु (गद्य) 
नेवारी इच्छाधीन कक्षा ८ । भक्तपुर : श्री ५ को सरकार शिक्षा मन्त्रालय, 
जनक शिक्षा सामग्री केन्द्र, वि.सं. २०३० (विविध) 

नेवारी इच्छाधीन कक्षा ९ । भक्तपुर : श्री ५ को सरकार शिक्षा मन्त्रालय, 
जनक शिक्षा सामग्री केन्द्र, वि.सं. २०३० (विविध) 


(४ व ५ ल्याःया पाठ्यक्रम सफूया मेपिं सम्पादकपिं सुन्दरकृष्ण जोशी व 
जनकलाल वैद्य खः) 


नेपाली भाषाया सफूधल: 


१) 
२) 


मानसलंकार । २००२ (अलंकार) 

हाम्रो काव्यपरम्परामा उसैको लागि । २०१९ (समीक्षा) 

आधुनिक नेपाली साहित्यको झलक । २०२१ (समीक्षा) 
साहित्यको अध्ययन । २०२३ (सैद्धान्तिक व कृतिगत समीक्षा) 
नेपाली कथाको कथा समीक्षा । २०२५ (इतिहास) 

साहित्य समीक्षा । काठमाडौं । साझा प्रकाशन, २०२५ (समीक्षा) 
नेपाली नाटकको इतिहास 

ऋतुविचार र लेखनाथ 

साहित्य विमर्श । काठमाडौं : साझा प्रकाशन, २०४५ 

७३ -दँतकया: जीवन यात्राया दथुइ: न्याग्‌ दशकतक निरन्तर रूपं 
साहित्य सेवा:यानाभ्काःम्ह वयक:या प्रकाशित नेपालभाषाया न्हयगू मौलिक 
कृतिदुने छु गजाःगु च्वसुत दुथ्याःसु दु धैगु छक: स्वयेगु नं सान्दर्भिक जुड 
थ्व सफूया रूपय्‌ प्रकाशित कृति बाहेक फुटकर च्वसुत नं खनेदु । नापनापं 
वय्‌क:या छुं अप्रकाशित कृति दःसा प्रकाशित यायेगु नं वयूक:या योगदानयात 
` लुमंकेगु पुण्यया ज्या जुइगु तायेका। थःगु कृतियात मानसपुत्रया रूपय्‌ 
न्हयथनादीम्ह वय्‌कःया कृति मध्ये छगू काव्य, निबन्ध मुना प्यंगू, 
आलोचनासम्बन्धी च्चसु मुना छगू व अलङ्कारसम्बन्धी  च्वयातःगु छगू यानाः 
न्हयगू मौलिक कृति दु धाःसा सम्पादन याना पिथनातःगु स्वंगू दु । 


१. नारदमोह 


तुलसीकृत 'रामचरित मानस” पाठ याना: कण्ठस्थ वयेकात:म्ह रत्नध्वज 
जोशीया न्हापांगु प्रकाशित कृति 'नारदमोह” रामायणया पूर्वभागया छुं छगू 
बाखंयात खण्डकाव्यया रूपय्‌ अनुवाद यानाः ने:सं. १०७३ सिल्लाथ्व पारुखुन्ह 
क्वचायूकादीगु खः । मास्टर खड्गमान मल्लया निरीक्षकत्त्वय्‌ सफू सेन्सर 
पास याइगु “नेपाली भाषा प्रकाशिनी समिंति' चाःगु दु धैगु ख॑ सिइवं कन्हयखुन्ह 
हे 'नारदमोह”या पाण्डुलिपि यंका: हरेक पृष्ठय्‌ छाप तया: सेन्सर पास याना 
पिका:गु व इलय्‌ वयूकःया मांभायप्रति समर्पित भावना तसकं तःजिक क्वातुक 
दुगु खँ वयूक:ःया समकालीन भाषरत्न सत्यमोहन जोशीजुं कनादीगु दु । मुक्कं 
२२ पौ दुगु थ्व खण्डकाव्य रचनाया बारे वयकलं थथे च्वयादीगु दु - 


शिक्षा छुँ मदुसाँ सफू जक स्वया उल्था थ्व जीं यायधुन, 
खः आधार प्रधान, संततुलसीं दयूकगु रामायण; 

विन्ती - 'नारद-मोह' जूगु थ्व कथा न्हाप्पां छक: स्वैदिसँ, 
यःसा स्वैदिसँ बारबार, मखुसा कुँचाय्‌ तया तैदिसँ । 


वयूकलं थ्वयात “थ्व हास्य रसयागु छगू बाखं खः, शायद खण्डकाव्य 
नं! धका: धासें थ्व खण्डकाव्य हे खः धका: क्वःछिनाः धायेत थिकिपनादीगु दु । 
वास्तवय्‌ थ्व खण्डकाव्य हे खः, खण्डकाव्य जुइत माःग्‌ गुणं थ्व सम्पन्न जू 
धकाः दसि बिया: भाजु रत्नवज्र आचार्यजुं च्वयादीगु द्‌ । खण्डकाव्य जुइत 
माःगु गुण काव्यशास्त्रअनुसार दुगु खँ न्हयथंसे छगू हे चरित्रयात तिबः 
बिइकथं थुकी “नारदक्रषि' मूपात्र यानातःगु, जीवनया छगू खण्डयात ब्वय्‌गु 
कथं नारदऋषिया जीवनीया छगू घटना, छगूनिसें च्यागूतक सर्ग दइ धाःगुली 
प्यंगू सर्ग दुगु अथेहे रस व छन्दया सन्दर्भय्‌ नं न्हयूगू वार्णिक छन्द छयलात:गु 
अले श्रृंगार रस व हास्य रस निगू रस समावेश जुयाच्वंगु दु, थुकथं शास्त्रीय 
मतानुसार 'खण्डकाव्य' जुइत माःगु फुक्क धैथें गुण दुगुलिं थ्व खण्डकाव्य हे 
खः धकाः क्वछिनातःगु दु । 


२. निबन्ध छपुच: 

ने.सं. १०६४ निसें १०६९ दुने च्वयातःगु झिपु निबन्ध मुनातःगु 
थ्व कृतिइ च्वेग छाय, छु च्वेगु, उखान, लेखन शैली, गद्य कविता, 
सफ, थ्व भाषा, ज्ञान व भाषा, नखः व तिसा शीर्षकया निबन्ध दु । 
३. निबन्ध निपुचः 

थीथी पतिइ पिदनेधुंकूगु व पिमदंनिगु याना: १२ पु निबन्ध मुना: थ्व 


सफुतिइ दुथ्याःगु निबन्ध थथे दु - साहित्य व जीवन, भाषाया सिनाज्या, 
भुजिं, भाषाया गजू, न्यनान्यना कृति सः, साहित्यया दथुलं, बाखंया तँ, छन्द 


व नेपालभाषा, उपनाम, ज्याबः, लाज्या, फेशन व वस: । 


४. साहिंत्यया तिसा 


नेपालभाषा साहित्यया कविता, बाखंयात क्वथीक दुवाला: उकी 
छूयलातःगु अलङ्ककारया विषय गहन अध्ययन याना: लुइकादीगु ख्वीस्वंगू 


Fa १ 0- 


(६३) अलङ्कारया विषय दसुसहित बियातःगु अलङ्गकारसम्बन्धी बहुमूल्य 
कृति खः 'साहित्यया तिसा' ! 


५. निबन्ध स्वपुचः 

च्चमिजुया नेपालभाषाया न्यागूगु मौलिक कृति "निबन्ध स्वपुचः' दुनेच्वंगु 
भिच्यापु निबन्ध थुकथं दु - भाषा न्हायकं खः, ध्व भाषाया उगुंथुगु, नेपालभाषाया 
छुं खँ, मांभाय, अनुवाद, शब्द व अर्थ, पत्रपत्रिका व धर्मोदय, वर्णया छच्चः, 
शैलीया लँय्‌, नाटक : छत्वाःचा खँ, नाटकया पात्र, बाखं, बाखं साहित्ये घटनाया 
उपयोग, पात्र प्रतिनिधि खः, रस छु ?, कविचा गथे च्चेगु, सिन्हः व नेवा: । 


६. लिस: 


थःम्हं रचना यानादीगु समालोचनात्मक च्वसुयात छगू लिसःया 
रूपय्‌ न्हयब्वयादीम्ह रत्नध्वज जोशीया १४ पु समालोचनात्मक च्वसु मुंकातःगु 
'लिसः' दुने दुथ्याःगु लिसःत थुकथं दु - छु गुकथं च्वेगुया सन्दर्भय्‌ “ताचाप्वाँय्‌ 
भझिंस्वपु बाखं व नेपाल", 'ती' बाखं लिसःया लिसः, मल्लजुया सम्पादन, 
मल्लजुया समीक्षा पद्धति; श्रेष्ठजुया समीक्षा पद्धति, 'सरास्‌' मत खः, पलेहले 
छपुलु, बाखंच्वमि रामशेखरया नसंफाःगु चा, लिसःया लिसः, खतंनःगु धार, 
नेपालभाषा साहित्य सेवाप्रति, नेपालभाषाया काव्यशास्त्र, हिलाबुला बाखंपुचः । 


७. आरती 


आरती (छगूगु ब्वति) कथं पिदंगु थ्व सफूया पिकाकपाखें च्वयात:गु 
धापू कथं निगूगु ब्वति नं पिकायेगु धकाः धयातःसां पिदंगु खनेमदुगु थ्व 
आरती (छगूगु ब्वति) निबन्ध मुना सफू रत्नध्वज जोशीया जीवनकालया 
दकलय्‌ लिपांगु (अन्तिम) नेपालभाषाया कृति जूगु दु । थ्व कृति दुने झिप्यपु 
निबन्ध थथे दु - जिगु निबन्धे व आलोचना, च्वेगु धयागु छु, प्यपु पुलांग्‌ मे, 
मांभाषं शिक्षा व साहित्यया विकास, साधारणीकरण - सिद्धान्त, साधारणीकरण 

२), निगू उपन्यास, भीगु निबन्ध साहित्य, भीगु निबन्ध साहित्य (ख) छन्द 
व कविता, समीक्षाया दापु, कीगु साहित्यय स्थानीय व न्हूगु खँग्व: छयलेसा, 
छु गुकथं, काव्य व अलंकार । 


च्वय न्हयथनाग न्हयग मौलिक कतिमध्ये वयकलं सम्पादन याना 
पिकयात:ग कति नं उलि हे महत्त्वपूर्ण ज॒ छायधाःसा थपिं सफ दने वयकःया 
रचनात नं दथ्यानाच्वंग द । 


१. बाखंपुच: 


रत्नध्वज जोशीयागु छपु बाखं व बाखंसम्बन्धी सैद्धान्तिक व 
समालोचनात्मक च्वसु दुथ्या:गु थ्व सफुती झिखुम्ह बाखंच्वमिपिनिगु १६ पु 
थीथी बाखं दुथ्यानाच्वंगु दु । थ्व सफुती सम्पादक रत्नध्वज जोशीया 'युवक' 
शीर्षक दुगु बाखं नं दु । 


२. साहित्यया सुलचं 


नेपालभाषा साहित्य दकलय्‌ न्हापांगु समालोचनात्मक च्वसु 'धर्मोदयया 
कहानीत' दुथ्याःगु थ्व समालोचनात्क कृतिदुने सम्पादक रत्नध्वज जोशीजुया 
हे न्यापु च्वसु दुथ्याःगु दु । थ्व सफुती दुगु च्वसुत थुकथं धर्मोदयया 
कहानीत, धर्मोदयया कहानी अंक, मां लुमंका व चित्तरञ्जन, गुपु बाखं व 
केशबलाल, अपराधी : न्यापु बाखं । वयूक:या थ्व न्यापु च्वसुबाहेक मेमेपिं 
स्वम्ह च्वमिपिनिगु न्यापु च्वसुत नं दुथ्याकातःगु दु । 


३. गद्यपुच 


३७ म्ह च्वमिपिनिगु गद्य व पुलांगु न्यापु याना: ४२ पु गद्य दुगु थ्व 
गद्यपुच:दुने बाखं, निबन्ध आदि दु । रत्नध्वज जोशीया नं 'साहित्य व जीवन' 
शीर्षकयागु निबन्ध दु गुगु 'निबन्ध निपुचः' सफुती नं दृथ्याकात:गु दु । थ्व हे 
निबन्ध दकलय्‌ न्हापां धर्मोदय' लयपती पिदंगु खः । 

च्वय्‌ न्हयथनातःगु थीथी सफुती दुमथ्या:गु मेगु छुं निबन्ध धर्मोदय 


लयपौया थीथी ल्याखय पिदंगु च्वसु थुकथं दु - 


नि 


60 त्स 


स्व. प्रियस्मृति । धर्मोदय, १:११ (१०६८ गुँला), पौल्याः २१९-२२० । 


` धर्म व साहित्य । धर्मोदय, ३३२८ (१०७० पोहेला), पौल्याः ५०-५१ । 


एकाड़ी । धर्मोदय, ३:५:३० (१०७०), पौल्याः १०१-१०२ । 
साहित्य छु ? । धर्मोदय, ३:१२:३६ (१०७० यँला), पौल्या: ३०५-३०७ । 
हानंहानं | धर्मोदय, पौल्या: १७५-१७६ । । 


पूर्वीय आचार्यपिनि मतय्‌ अलङ्कार नेपाल ऋतुपौ, ३८:५१ (११०९ 
वर्षा), पौल्या ६-१० । 


नःलि संग्रहया विषये । की, २:५, १०७९ । 
नःलि कविता प्रतिक्रिया । की, २:११,१२, १०७९ । 


करुण रसया सवाः । खेलुइताः, ल्याः ४, ११०३ | 


- जीवनया न्हायूकं - साहित्य । खेलुइताः, ल्या: ५, ११०४ । 

. झीगु अमर कृति गन । खेलुइताः, ल्या: ७ ११०७। 

. प्रधानजुया विचा: व धाप्‌ । खेलुइताः, ल्या: ९, ११०८ । 

. २०१० साल । नेपाल ऋतुपौ, ५:१:२५, १०७६ वसन्त, पौल्याः १७-२० । 


. पिवाजुया शब्द विचार । नेपाल ऋतुपौ, ३:३:१५, १०७४ वर्षा, पौल्याः 


४१-४२ | 


रत्नध्वज जोशीजु नेपालभाषा ख्यलय्‌ यानादीगु योगदानयात लुमंकाः 


च्चसापासापाखें 'भाषाजवाः'या उपाधिं सम्मानित जुयादीगु खः । अथे हे नेपाली 
भाषाया साहित्यसेवा बापत रत्नश्री पदक नं कयादीगु दु धाःसा वयूकः प्रबल 

गोरखा दक्षिण बाहु चौथा पदक नं विभूषित जुयादीगु दु । 

औपचारिक शिक्षा कयादीगु मदुसां हिन्दी, संस्कृत व नेपाली साहित्यया 
बारे स्वाध्ययन याना: नेपालभाषा व नेपाली भाषा निगुलिं भाषाय्‌ निबन्ध व 
समालोचना च्चयाभाःम्ह, मांभायप्रति कर्तव्यनिष्ठ रूपं समर्पित जुया: जिवंका:छ 
हे भाषा साहित्य सेवा याना: ७३ दँया बैंशय ११०९ दिल्लाथ्व ४ (२०४६ 
श्रावण ४) खुन्हु वयकः सदांया निति थ्व धर्ती त्वःताः स्वर्गबास जुयादिल । 


a, 
Rod 

ग्वाहालि ज्वलं 


१. आचार्य, रत्नवज्र 
- रत्नध्वज जोशीया 'नारद-मोह' खण्डकाव्य । 
नेपाल ऋतुपौ, ३८:५१ (११०९ वर्षा), पौल्या: २०-२३ । 


२. तमोट, काशीनाथ 
- ल्हातंच्वया 'नेपाल व रत्नध्वज जोशी' । 

